**Jordforringelse og skovrydning på Afrikas Horn**Formålet med opgaven er at undersøge, hvor stor betydning den jordforringelse, der følger af skovhugst, har for Afrikas Horn.

**Delopgave 1: Hvor meget skov er forsvundet?**

På Afrikas Horn er skovrydning et alvorligt problem, både på grund af tabet af biodiversitet og træressourcer og fordi jorden forringes, når træerne ikke længere fungerer som beskyttelse mod erosion og tab af organisk materiale.

Man ved ikke med sikkerhed, hvor meget skov der er forsvundet på Afrikas Horn, men flere undersøgelser konkluderer, at størsteparten af det oprindelige skovdække er blevet fældet.   
I regionens største land, Etiopien, er der formentlig mindre end 5 % af den oprindelige skov tilbage. Mellem 1990 og 2010 forsvandt der gennemsnitligt 141.000 hektar skov om året, dvs. at der blev ryddet omkring 2.820.000 hektar skov på 20 år.

1. Er 2,8 mio. ha ryddet skov meget?   
   Prøv at sammenligne omfanget af skovrydningen med ha-størrelsen på et kendt landområde.

I de seneste årtier har man forsøgt at måle skovdækket og skovrydning via satellitter, men selv blandt eksperter er der uenighed om, hvordan man definerer, hvad der er skov: Hvor stor en procentdel af et område skal fx være dækket med træer, før der er tale om skov? Hvilke type af træer skal regnes med i beregningen af skovarealet (fx kaffeplantager, eucalyptusplantager o.lign.)?

|  |  |  |  |  |
| --- | --- | --- | --- | --- |
| Skov definition (%-vis trædække) | 10% trædække | 25% trædække | 30% trædække | > 50 % trædække |
| Etiopiens skovareal mio. ha | 22 | 13 | 10 | <5 |

1. Vurder, hvad der er en rimelig definition af ”skov”.
2. Diskuter, hvilken betydning denne definition har, når man opgør omfanget af skovrydning i et bestemt område.

Gå dernæst ind på hjemmesiden [’global forest watch’](http://www.globalforestwatch.org/map) og zoom ind på Afrikas Horn.

1. Hvad viser data for de forskellige lande i regionen?
2. Diskuter, om data giver et retvisende billede af omfanget af skovrydning / træfældning i regionen?

I Etiopiens højland er der kun små områder med oprindelig skov tilbage. Mange af disse skovområder ligger på jord, der tilhører de mange små landsbykirker.

I kan få indblik i udviklingen fra 1984 til 2013 ved at klikke linket til [Treefoundation.org](https://treefoundation.org/projects/church-forests-of-ethiopia/regional-view-of-deforestation/) undersøge forskellene på de to satellitbilleder fra de to pågældende år. Cirklerne på billedet illustrerer de områder, hvor landsbykirkerne varetager jorden.

1. Hvad kan man konkludere ud fra satellitbillederne fra 1984 og 2013?

**Delopgave 2: Hvorfor forsvinder der så meget skov?**

Der kan være flere årsager til, at skovområderne skrumper, og antallet af træer bliver stadig mindre. Skoven bliver flere steder fældet eller brændt af – men af hvem og hvorfor?

Notér de vigtigste årsager til, at der bliver mindre skov og færre træer på Afrikas Horn.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Delopgave 3: Hvad sker der når skoven forsvinder?**

Der kan være flere følgevirkninger af skovrydning.

Notér her de vigtigste konsekvenser af skovrydning på Afrikas Horn.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”  **HUSK:** *Jo bedre data – des bedre argumentation.* |